ഡിസംബര് വരെ പഴയനിരക്കില് മണ്ണെണ്ണ പരിഗണനയില്: മന്ത്രി ജി.ആര്. അനില് തിരുവനന്തപുരം: ഡിസംബര്വരെ പഴയവിലയായ 47 രൂപ നിരക്കില് മണ്ണെണ്ണ നല്കുന്ന കാര്യം പരിശോധിക്കുമെന്ന് മന്ത്രി ജി.ആര് അനില് നിയമസഭയില് അറിയിച്ചു. ഡിസംബര് മാസം വരെ റേഷന് കടകളിലൂടെ വിതരണം ചെയ്യാനുള്ള മണ്ണെണ്ണ സര്ക്കാര് എടുത്തിട്ടുണ്ട്. പി.എസ് സുപാലിന്റെ ഉപക്ഷേപത്തിന് മറുപടിനല്കുകയായിരുന്നു മന്ത്രി. കേന്ദ്രസര്ക്കാര് മണ്ണെണ്ണ വിലയില് വരുത്തിയ വര്ദ്ധനവ് കാരണം വില്പ്പന വിലയില് എട്ടൂ രൂപയുടെ വര്ദ്ധനവ് ഉണ്ടായിട്ടുണ്ട്. കൂടുതല് മണ്ണെണ്ണ അനുവദിക്കണമെന്നാവശ്യപ്പെട്ട് കേന്ദ്ര സര്ക്കാരിന് കത്തയച്ചിട്ടുണ്ട്. മഴക്കെടുതിയുടെ പശ്ചാത്തലത്തില് സബ്സിഡി ഇതര ഇനത്തില് 12,000 കിലോ ലിറ്റര് മണ്ണെണ്ണ സംസ്ഥാനത്തിന് അനുവദിക്കണമെന്നാവശ്യപ്പെട്ട് മുഖ്യമന്തിയും കേന്ദ്രമന്ത്രിക്ക് കത്തയച്ചതായി മന്ത്രി പറഞ്ഞു.